O inregistrare VIDEO postata pe Facebook a provocat furia utilizatorilor din Romania, care au postat sute de comentarii injurioase.

Sursa video: Facebook / Radu Vasile

In clipul video de 1 minut si 32 de secunde se vede cum locatara unui bloc iese afara in mijlocul noptii si da foc unei cutii de carton.

Inregistrarea a fost realizata cu ajutorul unei camere de supraveghere, iar autorul postarii, pe nume Radu Vasile, sustine ca in acea cutie de carton se adaposteau din cauza viscolului si frigului doua pisici fara stapan.

Conform sursei citate, femeia ar fi fost deranjata de "mirosul" animalelor si ar fi distrus adapostul improvizat de mai multe ori.

Acest incident - care de aceasta data a fost si filmat - s-ar fi produs intr-un cartier din Craiova, pe 6 ianuarie 2017. Nu este clar daca pisicile ar fi fost omorate, insa este posibil ca acestea sa fi fugit din cauza focului.

"Asa arata un monstru cu chip de om ! O”doamna” in varsta, care intr-o frumoasa noapte de iarna, la ora 3:50, pe cand ningea ca in basme, a iesit miseleste prin intuneric si a incendiat casuta din carton din gradina blocului in care se adaposteau doua biete pisicute.



Basmul este tenebros, nu o face prima oara, a mai facut asta de cateva ori. Pisicutele … nu mai sunt … Sinistra U.I., autoarea, din Brazda, spune ca nu suporta mirosul lor." - spune autorul postarii de pe Facebook.

Tot el a postat si o fotografie cu o alta pisica, victima a aceleiasi locatare din bloc.

"Tot astfel, iata si o poza cu Motanica, mutilat, probabil, tot de catre aceasta forma de viata. Pentru ca era condamnat la o moarte sigura, a fost operat prin bunavointa unor oameni cu suflet." - spune autorul postarii de pe Facebook, Radu Vasile.

Dupa doar 19 ore de la postarea pe reteaua de socializare, cele doua imagini fusesere deja distribuite de aproape 400 de ori, iar video-ul avea deja 46.581 de vizualizari.

CITITI SI: Si-a torturat zilnic catelul, pana cand un vecin a filmat ororile. Pedeapsa blanda primita de un individ din Prahova

De asemenea, postarea avea aproape 500 de comentarii, in nici 24 de ore de la publicare.

Iata cateva dintre acestea:

Magda Magdalena: Abia am putut sa ma uit la acest monstru.Si eu am un motanel si îl iubesc ca si pe copilul meu.Cum sa faci asa ceva cu niste suflete care nu fac rau, ce inima poate avea...sau nu are,pentru ca, daca avea inima nu facea asa ceva.Simt furie cand urmaresc aceasta postare :(((

Dorina Rosu: Oribil...nu pot crede ca exista asemenea oameni!

Konsuella Alexander: Dar puscarie nu exista pentru persoane de genul asta? Adica.. ma rog... nu a-r trebui sa fie si o lege cu privinta la protectia animalelor??

Tarau Liliana: Un monstru cu fata umana...sunt oripilata! Dumnezeu sa ai dea exact cum a facut, exact asa dupa sufletul pe care al are.

Denis Ciorpac: Nu sunt de acord cu gestul femeii dar voi iubitorii de animale , de ce ati lasat pisicutele in gerul acela ? Luati-le in casa!

Florina Stefanovici: Trebuie depusa reclamatie ...va rog !!!! ..chiar exista lege pentru abuz si rele tratamente aplicate animalelor.

Conform articolului 25, cap. VII, din legea nr. 205 din 2004 (republicata) privind protectia animalelor, constituie infractiune si se pedepseste cu inchisoare de la 3 luni la 1 an sau cu amenda:

a) uciderea animalelor, cu intentie, fara drept;

b) practicarea tirului pe animale domestice sau pe animale salbatice captive;

c) organizarea de lupte intre animale sau cu animale;

d) folosirea de animale vii pentru dresajul animalelor sau pentru a le controla agresivitatea;

e) ranirea sau schingiuirea animalelor;

Autoritatea Nationala Sanitara Veterinara si pentru Siguranta Alimentelor (ANSVSA), Ministerul Afacerilor Interne, prin organele abilitate, in colaborare cu reprezentantii organizatiilor de protectie a animalelor, monitorizeaza aplicarea prezentei legi.